**Denys Anatolijovytš Šmyhal** (ukr. Денис Анатолійович Шмигаль, s. 15. lokakuuta 1975 Lviv) on ukrainalainen poliitikko, joka on toiminut Ukrainan pääministerinä 4. maaliskuuta 2020 alkaen. Ennen pääministerin virkaa Šmyhal toimi Ivano-Frankivskin alueen kuvernöörinä.

Tausta ja yksityiselämä
-----------------------

Šmyhal valmistui vuonna 1997 Lvivin polyteknisestä valtionyliopistosta insinööriekonomistiksi pääaineenaan konetuotantojohtaminen. Vuonna 2003 hän väitteli taloustieteen tohtoriksi. Hän on opiskellut Belgiassa, Kanadassa, Georgiassa ja Suomessa. Äidinkielensä lisäksi Šmyhal puhuu sujuvaa englantia ja puolaa.

Vuosina 1995–2009 hän työskenteli esimiestehtävissä lviviläisessä busseja valmistavassa tehtaassa.

Šmyhal on naimisissa Katerynan Šmyhalin kanssa, joka työskentelee yritystoiminnassa. Parilla on kaksi tytärtä.

Poliittinen ura
---------------

Šmyhal työskenteli vuosina 2009–2013 Lvivin alueen valtionhallinnossa. Vuonna 2014 hänet nimitettiin Ukrainan vero- ja tulliministeriön Lvivin alueen osaston varajohtajaksi. Vuosina 2015–2017 hän työskenteli Lvivh’olod-jälleenmyyntiyrityksessä ja vuosina 2017–2019 energiayhtiö Zah’idenerholla.

Presidentti Volodymyr Zelenskyi nimitti Šmyhalin elokuussa 2019 Ivano-Frankivskin alueen kuvernööriksi. Hän toimi virassa siihen saakka, kunnes hänet helmikuussa 2020 nimitettiin Oleksi Hontšarukin hallitukseen varapääministeriksi sekä yhteisö- ja aluekehitysministeriksi.

Šmyhal nimitettiin pääministeriksi 4. maaliskuuta 2020, kun Hontšaruk ilmoitti erostaan. Šmyhalista tuli Ukrainan kolmas pääministeri puolen vuoden sisällä, ja hän oli tuolloin valtakunnan politiikassa vielä melko tuntematon.

### Venäjän hyökättyä

Joulukuussa 2022 Šmyhal sanoi, että Ukraina tulee voittamaan sodan. Hänen mukaansa Ukrainan tarkoitus ei ole hyökätä Venäjälle vaan vapauttaa Venäjän valloittamat alueet Krimillä ja Itä-Ukrainassa.

Šmyhalin hallitus on asettanut tavoitteekseen Ukrainan nopeutetun EU-jäsenyyden käsittelyn. Tammikuussa 2023 hän sanoi, että hallituksen tavoite on, että maa on unionin jäsen kahdessa vuodessa.

Kunnianosoituksia
-----------------

* Gediminaksen ritarikunta (Liettua, 2023)

Katso myös
----------

* Šmyhalin hallitus

Lähteet
-------

1. ↑  Шмигаль Денис Анатолійович (ukrainaksi)
2. ↑  Указ Президента України №574/2019 *President.gov.ua*.  1.8.2019. Ukrainan presidentinkanslia.  Arkistoitu 15.3.2022. Viitattu 15.3.2022. (ukrainaksi)
3. 1 2  Шмыгаль Денис *Liga*. Viitattu 28.3.2023. (ukrainaksi)
4. 1 2 3  Denys Shmyhal - profiles, relations, career, scandals, family *The Page*. Viitattu 28.3.2023. (englanniksi)
5. 1 2  Шмигаль Денис Анатолійович *Урядовий портал*. Ukrainan hallitus.  Arkistoitu 21.12.2022. Viitattu 21.12.2022. (ukrainaksi)
6. ↑  Указ Президента України №574/2019 *Офіс Президента України*.  2019. Viitattu 28.3.2023. (ukrainaksi)
7. ↑  Ukraine's President Zelensky replaces his Prime Minister *CNN*.  4.3.2020. Viitattu 28.3.2023. (englanniksi)
8. ↑  The Interview - Ukrainian Prime Minister Denys Shmyhal: 'We will win the war' *France 24*.  9.12.2022. Viitattu 28.3.2023. (englanniksi)
9. ↑  Ukraine wants to join EU within two years, PM says *Politico*.  30.1.2023. Viitattu 28.3.2023. (englanniksi)
10. ↑  Dekretas: Dėl apdovanojimo Lietuvos valstybės ordinais ir medaliais *Seimas*.  5.7.2023. Viitattu 21.2.2024. (liettuaksi)

Ukrainan vaakunaUkrainan pääministerit 1991–
Vitold Fokin 1991–1992 | Leonid Kutšma 1992–1993 | Vitali Masol 1994–1995 | Jevhen Martšuk 1995–1996 | Pavlo Lazarenko  1996–1997 | Valeri Pustovoitenko 1997–1999 | Viktor Juštšenko 1999–2001 | Anatoli Kinah’ 2001–2002 | Viktor Janukovytš 2002–2005 | Julija Tymošenko 2005 | Juri Jeh’anurov 2005–2006 | Viktor Janukovytš 2006–2007 | Julija Tymošenko 2007–2010 | Mykola Azarov 2010–2014 | Arseni Jatsenjuk 2014–2016 | Volodymyr Hroisman 2016–2019 | Oleksi Hontšaruk 2019–2020 | Denys Šmyhal 2020–



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Puola

 |

 |